SL
5.8.2022
Uradni list Evropske unije
L 205/123
PRILOGA IV
Priloga Vb (del ML) k Uredbi Komisije (EU) št.
1321/2014 se spremeni: (1)
v točki ML.A.302 se točka (c) nadomesti z naslednjim: „(c) Program vzdrževanja zrakoplova: (1) jasno opredeljuje lastnika zrakoplova in zrakoplov, na katerega se nanaša, vključno z vsemi vgrajenimi motorji in propelerji, kot je ustrezno; (2) vključuje, kot je ustrezno: (a) naloge ali inšpekcijske preglede iz ustreznega programa minimalnega pregleda (MIP) iz točke (d); (b) navodila za stalno plovnost (ICA), ki jih izda nosilec odobritve projekta (DAH); (c) navodila za stalno plovnost, ki jih izda izdajatelj izjave o skladnosti projekta.“;
(2)
točka ML.A.304 se nadomesti z naslednjim: „ML.A.304 Podatki za modifikacije in popravila Oseba ali organizacija, ki popravlja zrakoplov ali komponento, oceni vse poškodbe.
Modifikacije in popravila se izvedejo na podlagi veljavnih podatkov, kot je ustrezno: (a) podatkov, ki jih odobri agencija; (b) podatkov, ki jih odobri projektivna organizacija, ki zagotavlja skladnost s Prilogo I (del 21) k Uredbi (EU) št.
748/2012; (c) podatkov iz zahtev iz točke 21.A.90B ali 21.A.431B Priloge I (del 21) k Uredbi (EU) št.
748/2012; (d) podatkov iz zahtev iz točke 21L.A.62, 21L.A.102, 21L.A.202 ali 21L.A.222 Priloge Ib (del 21) k Uredbi (EU) št.
748/2012; (e) podatkov izjavitelja, ki zagotavlja skladnost s Prilogo Ib (del 21 Light) k Uredbi (EU) št.
748/2012.“;
(3)
v točki ML.A.401 se točka (b) nadomesti z naslednjim: „(b) Za namene te priloge izraz ‚veljavni podatki za vzdrževanje‘ pomeni kar koli od naslednjega: 1. vsako veljavno zahtevo, postopek, standard ali informacija, ki jo je izdal pristojni organ ali agencija; 2. vsako plovnostno zahtevo, ki se uporablja; 3. veljavna navodila za stalno plovnost in druga navodila za vzdrževanje, ki jih je izdal nosilec certifikata tipa, nosilec dodatnega certifikata tipa, izdajatelj izjave o skladnosti projekta in katera koli druga organizacija, ki take podatke objavlja v skladu s Prilogo I (del 21) ali, kot je ustrezno, Prilogo Ib (del 21 Light) k Uredbi (EU) št.
748/2012; 4. za komponente, ki jih je za vgradnjo odobril nosilec odobritve projekta ali izdajatelj izjave o skladnosti projekta, veljavna navodila za vzdrževanje, ki jih objavijo proizvajalci komponent in so sprejemljiva za nosilca odobritve projekta ali izdajatelja izjave o skladnosti projekta; 5. vsi veljavni podatki, izdani v skladu s točko 145.A.45(d).“;
(4)
v točki ML.A.501 se točka (a) nadomesti z naslednjim: „(a) Če ni določeno drugače v poddelu F Priloge I (del M), Prilogi II (del 145), Prilogi Vd (del CAO) k tej uredbi ali točki 21.A.307 Priloge I (del 21) ali točki 21L.A.193 Priloge Ib (del 21 Light) k Uredbi (EU) št.
748/2012, se komponenta lahko namesti le, če so izpolnjeni vsi naslednji pogoji: (i)
če je v zadovoljivem stanju;